มีตุ่มใต้รักแร้อยู่2ตุ่มน่ะครับ ตอนนั้นมีอยู่ตุ่มนึงที่ใหญ่พอๆกันแต่พอบีบหนองออกมามันก็ยุบลงไปแต่ยังบวมอยู่นิดหน่อย แต่สองตุ่มนี้มันบีบหนองไม่ออกแล้วก็มีขนาดใหญ่กับเล็ก มันมีอาการปวดด้วยอยากทราบว่าต้องไปตรวจไหมครับ
สวัสดีค่ะ ตุ่มที่อยู่ใต้รักแร้ มีอาการปวด อาจเป็น1. รูขุมขนอักเสบ จะเห็นเป็นตุ่มนูนบวมแดง และทำให้เจ็บเวลาสัมผัสโดน หรือเสียดสีได้ สาเหตุเกิดจากการบาดเจ็บที่ผิวหนัง เช่น การเสียดสีกับเสื้อผ้า การเกา การโกน การถอนจน เป็นต้น ทั้งนี้ อาจพัฒนากลายเป็นหัวหนองได้ หากเป็นไม่มาก แนะนำให้ฟอกทำความสะอาดรักแร้ด้วยสบู่ฆ่าเชื้อ ใช้ยาปฏิชีวนะที่เป็นชนิดทา เช่น มิวพิโรซิน (mupirocin) ทาวันละ 2-3 ครั้ง หลีกเลี่ยงการโกนและถอนขน แต่หากตุ่มมีหลายอัน และกลายเป็นฝีหนองขนาดใหญ่ ก็ควรไปพบแพทย์เพื่อรักษาและทานยาปฏิชีวนะค่ะ2. เป็นฝีที่รักแร้ จะเป็นตุ่มก้อนที่มีการบวมแดงและปวดมาก หากฝีมีรูเปิด ก็จะมีหนองไหลออกมา การรักษาคือการผ่าระบายเอาหนองออกและทานยาปฏิชีวนะ3. ก้อนเนื้องอกธรรมดาต่างๆ ของเนื้อเยื่อเกี่ยวพัน เช่น ก้อนไขมัน ก้อนซีสต์4. ต่อมน้ำเหลืองโต ซึ่งเกิดได้จากหลายสาเหตุ เช่น การมีแผลติดเชื้อที่บริเวณมือหรือแขน โรคแมวข่วน มะเร็งต่อมน้ำเหลือง เป็นต้น แต่ก็จะมีอาการอื่นๆ ตามแต่ละโรคร่วมด้วย ดังนั้นหากไม่มีอาการผิดปกติอื่นๆ ก็ไม่น่าใช่หากลักษณะอาการคล้ายกับรูขุมขนอักเสบ ก็ให้ดูแลรักษาดังล่าวไปข้างต้นก่อน หากอาการไม่ดีขึ้น ควรไปพบแพทย์ค่ะ